
RAPORT

asupra proiectului de Lege  privind aprobarea Ordonanţei de urgenţă a Guvernului nr.76/2004 pentru ratificarea Protocolului Adiţional la Scrisoarea de Înţelegere privind controlul drogurilor şi aplicarea legii, semnată la Bucureşti la data de 3 iulie 2001 între Guvernul României şi Guvernul Statelor Unite ale Americii, semnat la Bucureşti la 17 septembrie 2004
În conformitate cu prevederile art. 89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.76/2004 pentru ratificarea Protocolului Adiţional la Scrisoarea de Înţelegere privind controlul drogurilor şi aplicarea legii, semnată la Bucureşti la data de 3 iulie 2001 între Guvernul României şi Guvernul Statelor Unite ale Americii, semnat la Bucureşti la 17 septembrie 2004, trimis cu adresa nr.P.L.- X 600 din 11 octombrie 2004, înregistrat sub nr.31/905 din  11 octombrie 2004.
Potrivit prevederilor art.75 din Constituţia României şi ale art.86 alin.2 pct.1 din Regulamentul Camerei Deputaţilor, Camera Deputaţilor este prima Cameră sesizată, competenţa decizională  în   cazul acestui proiect de lege aparţinând Senatului.

Consiliul Legislativ a avizat favorabil această iniţiativă legislativă, conform avizului nr.1610 /01.10.2004. 



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din  12 octombrie 2004.  La lucrările comisiei au participat, în calitate de invitaţi, din partea Ministerului Justiţiei, doamna Maria Mariţescu – director şi Cristina Ieremia – şef serviciu.


Ordonanţa de urgenţă a Guvernului, supusă aprobării  prin prezentul proiect de lege, are ca obiect ratificarea Protocolului Adiţional semnat la Bucureşti la 17 septembrie 2004, la  Scrisoarea de Înţelegere privind controlul drogurilor şi aplicarea legii, semnată la data de 3 iulie 2001 între Guvernul României şi Guvernul Statelor Unite ale Americii, ratificată prin Ordonanţa Guvernului nr.4/2000, aprobată prin Legea nr.664/2001.


Prin Protocolul Adiţional semnat la Bucureşti la 17 septembrie 2004 se prevede alocarea unei sume suplimentare de către Guvernul Statelor Unite ale Americii, constând în asistenţă suplimentară, în beneficiul Guvernului României. Suma urmează să fie utilizată în cadrul unui program de pregătire şi asistenţă care vizează reducerea criminalităţii transfrontaliere prin derularea unor activităţi de cooperare bilaterale şi multilaterale.


În urma examinării proiectului de lege şi a opiniilor exprimate, membrii comisiei au hotărât,  cu unanimitate de voturi,  să supună plenului Camerei Deputaţilor spre dezbatere şi adoptare proiectul de  Lege privind aprobarea Ordonanţei de urgenţă a Guvernului nr.76/2004 pentru ratificarea Protocolului Adiţional la Scrisoarea de Înţelegere privind controlul drogurilor şi aplicarea legii, semnată la Bucureşti la data de 3 iulie 2001 între Guvernul României şi Guvernul Statelor Unite ale Americii, semnat la Bucureşti la 17 septembrie 2004, în forma prezentată de iniţiator.  


La lucrările şedinţei au fost prezenţi 21 de deputaţi din numărul total de 23 membri ai comisiei.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,                                           SECRETAR,                               

        Prof. univ. dr. Ion NEAGU                         Florin IORDACHE      
consilier

